Rio dei Mendicanti

El rio dei Mendicanti o de San Zanipolo el ze un rio de Venesia che'l forma el łimite intrà el sestièr de de Canaregio e de Castèło.

 Descrision 
El rio dei Mendicanti el ga na łonghesa de sirca 400 metri. El cołega el Rio de Santa Marina in diresion nord-nord-est inte'l Canal de łe Fondamente Nove.

 Toponomia 

L'orìzene de l'ospeal dei Mendicanti ła resałe a'l XIII sècoło co i superstiti dei łinjagi de Soria i ga inportà el łievro. Ałora, inte'l 1224 cołori che i ne gera colpìi i gera sunài inte na Corte ai SS. Gervasio et Protasio, dito łazareto. Inte'l 1262, i małà, soratuto i pitochi e veci inpotenti, i gera trasportài so n' izołoto de ła łaguna, cueło che po' el venjarà dito San Lazaro e cuesto insìn a'l XVI sècoło. 
Inte'l sècoło drio, ła beneficensa dei Venesiani, e soratuto cueła de i richi marcanti Bartolammeo Bontempelli dal Calice e G. Dominique Biava ła ga fato costruìr seguindo el desenjo de Vincenzo Scamozzi, un ospìsio par pitochi a l'interno de ła sità, inte ła Bazéłega de San Zanipoło.
Ła Cieza a'l sentro de l'ospeàl ła ze stà consagrà inte'l 1636 come Ceza de San Lazaro dei Mendicanti e inte'l 1673 ła ga visto łevarse ła só prospetiva so'l dezenjo de  Giuseppe Sardes, so testamento de'l marcante Jacopo Galli. Daspò ła cazùa de ła Repùblega, el ospeal el ze deventà ospeal miłitar insieme co ła  Scoła Granda de San Marco, la Capeła de ła Paze e el convento de SS. Giovanni et Paolo, avanti de deventar inte'l 1819 el ospeal Civile, e de rénder inte'l 1826 ła Cieza a'l culto.

 Situasion ed edifisi de rełevansa 
El rio el pasa 'rente al ponte roso :
so el só fianco Est
 Ła fondamenta Dandolo ;
 El Pałaseto  Dandolo;
 El canpo de ła Bazéłega de San Zanipoło e de ła Scoła Granda de San Marco;
el Ospeàl Civile ;
ła Ceza de San Lazaro dei Mendicanti;
ła Fondamenta dei Mendicanti.
 so el só fianco Ovest
 numaroze costrusion tìpeghe;
 ła całe e Gabrieli;
 el scuero de i mendicati;
 ła całe larga Berlendis;
 El Pałaso Merati.

 Ponti 
 'Sto rio el dezboca fora inte ła laguna dopo el ponte dei Mendicanti so łe Fondamente Nuove, fasàda nord de ła sità ;
 A càuza de un braso persugà, ła Fondamenta che ghe pasa 'rente ła conprende un ponte, el Ponte de ła Cavana del Ospeàl a i Mendicanti ;
 A nord de'l canpo San Zanipoło, el ze traversà da'l ponte Cavało e a sud da'l ponte Roso.

Mendicanti
Categoria:Pàjine co erori inte łe mape